Súðavíkurhreppur og lögreglustjórinn á Vestfjörðum boðuðu til íbúafundar í Súðavíkurskóla þriðjudaginn 21. janúar 2020 . Hvatinn að fundinum voru ofanflóð í nágrannabyggðarlögunum í Ísafjarðarbæ viku fyrr , að kvöldi þriðjudags 14. janúar sl . Þar sem lýst var yfir hættuástandi í hluta byggðarinnar í Súðavík með tilheyrandi lokunum voru íbúar Súðavíkur óneitanlega minntir á að hér stafar hætta af ofanflóðum og einangrun ef eitthvað bjátar á . Þá hefur veður verið frekar óstöðugt undanfarið og tíðar lokanir Súðavíkurhlíðar hafa raskað áformum fólks og toveldað starfsemi í Súðavík . Þá hefur einnig verið talsverð ófærð um Djúpveg , Steingrímsfjarðarheiði og Þröskulda þannig að síðustu daga hefur það frekar verið regla en undantekning . Í kjölfar snjóflóða á Flateyri og flóðbylgju af snjóflóði í Súgandafirð , i sem olli flóðbylgju á Suðureyri , var ljóst að skoða þyrfti bjargir á báðum stöðum og fara yfir stöðuna af fagfólki , endurmeta hættu og veita þá hjálp sem unnt var - t.a.m. sálrænan stuðning . Þá var ákveðið að boða til íbúafundar í Ísafjarðarbæ . Voru fjölmennir fundir á Flateyri og Suðureyri en einnig var haldinn fundur á Ísafirði . Fundað var með fulltrúum Bolungavíkurkaupstaðar af sama hópi og stóð að fundunum með Ísafjarðarbæ . Þá bauðst íbúum í Súðavík að fá fund og var ákveðið að halda hann með svipuðu sniði . Fulltrúar Ríkislögreglu , Lögreglunnar á Vestfjörðum , Rauðakrossinum , Heilbrigðisstofnun Vestfjarða , Ofanflóðavörnum og okkar helstu snjóflóðasérfræðingar o.fl. mættu til fundar í Súðavíkurskóla . Góð mæting var af hálfu íbúa í Súðavík og var fundurinn gagnlegur að mörgu leyti . Að lokinni dagskrá var opið á umræðu um málefni sem brenna á þeim sem hér búa . Ýmsu svarað og spurningar leiddu til hugmynda sem verða útfærðar til að efla okkur í Súðavík og vonandi hreppnum öllum . Skilaboðin voru þau frá aðgerðarstjórn á Ísafirði að það væri hættuástand í gamlaþorpinu í Súðavík og að ekki mætti hleypa neinum til vinnu þar og reyna að passa að engin umferð væri lengra en að brú við Eyrardal . Þá er mikilvægt að þekkja fólkið á staðnum og geta haft samband . Þá var yfirmaður björgunarsveitar sjálfur veðurtepptur en ég gat komist í samband við þá sem voru næstir og kom þar til aðstoð frá manneskju sem ég ræsti út um miðja nótt . Þetta leystist þó áður en dagurinn fór í gang - búið var að koma þeim sem voru í gamla þorpinu af svæðinu yfir í nýja þorpið þar sem ekki var talin ástæða til þess að gera ráðstafanir . Það er ekki mitt hlutverk , sveitarstjórnar eða annarra hér í þorpi að hafa eftirlit með gömlu byggðinni . Þetta er ekki umsemjanlegt og er síst innlegg í það að fá lengdan tíma til að dvelja í gamla þorpinu líkt og erindi bera með sér sem beint hefur verið til Súðavíkurhrepps . Það gengur algerlega gegn öllu þvi sem um gildir og verður síst til þess fallið að vera slíkum erindum til framdráttar . Það er fundur næstkomandi þriðjudagskvöld kl. 20:00 með þeim sérfræðingum og viðbragðsaðilum sem geta svarað spurningum . Þeir sem hafa ákveðið að dvelja í gömlu byggðinni yfir vetrartímann eru sérstaklega hvattir til að mæta og koma með rök fyrir því að eiga kost á björgum og viðbragði hyggist þeir brjóta gegn reglum um dvöl í byggðinni . Mér er frekar óljúft að skrifa svona pistil og mega flestir vita að ég vil frekar skrifa og tjá mig um það sem er ánægjulegt hér á stað og í samfélaginu . Þið öll getið hjálpað til við að það verði þannig áfram og að sjálfsögðu eru nánast allir á því að farsælast er að fara að reglum og meta eigið öryggi ofar afstöðu til þess sem er rétt og rangt .